Source: http://www.satumarenews.ro/index.php/sport/item/5319-baschet-primul-meci-prima-infrangere-pentru-csm-satu-mare
Timestamp: 2017-10-19 16:33:21+00:00

Document:
Din păcate, echipa antrenată de Marius Dobă a pierdut manșa tur din prima fază a Cupei României, 77-73, în deplasare la Universitatea Cluj.
Cu trei jucătoare venite de la ”U” Cluj în această vară (Andra Mandache, Taneisha Harrison și Marina Sfirlea), sătmărencele s-au descurcat foarte bine doar în primul sfert, pe care l-au câștigat la o diferență de nouă puncte, 20-11, celelalte trei sferturi fiind câștigate de clujence, 21-16, 21-15, 24-22.
Marius Dobă a început meciul cu Mandache, Szmutku, Williams, Baltic și Solopova, primele puncte ale meciului fiind marcate de Williams, 0-2, iar pe parcursul primelor zece minute sătmărencele au condus tot timpul: 4-1 (min. 3), 10-4 (min. 6) 16-10 (min. 8) și 20-11 la finalul sfertului. Primele puncte din sfertul doi au fost marcate de clujence, diferența de nouă puncte pentru CSM păstrându-se până în minutul 5 (31-20), iar până la pauza mare Universitatea s-a apropiat încet, încet (29-36, 31-36) și prima parte a meciului s-a încheiat la o diferență de patru puncte în favoarea sătmărencelor, 36-32.
După pauză, clujencele au ieşit mai motivate de la vestiare și după patru minute au egalat la 40, apoi cele două echipe au trecut alternativ la conducere, finalul sfertului trei găsindu-le pe gazde cu un avantaj de două puncte, 53-51. Sfertul patru a aparținut în întregime gazdelor, sătmărencele reușind să egaleze o singură dată, la 55, iar până la final Universitatea a condus tot timpul și a câștigat la o diferență de patru puncte, 77-73.
Pentru CSM Satu Mare, cele mai bune cifre din meciul de azi le-a avut Destiny Williams, 35 puncte și 22 recuperări, urmată de fostele clujence Taneisha Harrison (18 puncte, 8 recuperări 4 pase decisive) și Andra Mandache (13 puncte, 9 recuperări și 3 pase decisive).
Interesant este faptul că pe durata meciului sătmărencele au reușit să transforme în puncte doar două din cele 18 aruncări de trei puncte (11%), prin Andreea Lazăr și Taneisha Harrison, în timp ce Uiuiu (2), Szmutku (4), Solopova (3) și Mandache (4) au ratat toate aruncările de 3. În schimb, gazdele au stat mult mai bine la aruncările de trei, 10 din cele 22 fiind transformate în puncte (45%).
Universitatea Cluj-Napoca 77 - 73 CSM Satu Mare (11 - 20; 21 - 16; 21 - 15; 24 - 22)
Sala: Horia Demian (Cluj-Napoca);
Spectatori: 400;
Arbitri: Andrada Monika Csender, Laszlo Bukuresti,Sorin Drugau;
CSM Satu Mare: Williams (35 puncte), Harrison (18 puncte), Mandache (13 puncte), Solopova (4 puncte), Lazăr (3 puncte), Uiuiu, Szmutku, Baltic.
Meciul decisiv pentru accederea în ”Final 8” se va decide la Satu Mare, returul acestui meci fiind programat sâmbătă, în Sala LPS Ecaterina Both din Satu Mare, de la ora 18:00. Totuşi, chiar dacă sătmărencele nu se vor califica după această dublă, CSM Satu Mare ar putea ajunge la turneul final din postura de ”lucky loser”, două dintre cele patru învinse în această fază a competiției urmând să se califice mai departe.
Rezultate Cupa României, miercuri, 27 septembrie:
CSBT Alexandria 82 - 62 UPM BC Sirius Tg. Mureș
CS Phoenix Galați 62 - 53 CS Universitatea Alba Iulia
Universitatea Cluj-Napoca 77 - 73 CSM Satu Mare
CS SCM Timișoara 69 - 64 FCC ICIM Arad
Olimpia, eliminată din Cupa României de FC Universitatea Cluj

References: CSM 
 CSM 
 CSM 

CSM 
 CSM 
 CSM